2. ΠΡΟΕΔΡΙΚΟ ΔΙΑΤΑΓΜΑ υπ' αριθ. 249 της 26/30 Ιουν. 1987(ΦΕΚ Α' 111) (Διόρθ. Σφαλμ. στο ΦΕΚ Α' 137 της 5 Αυγ.  1987) Σήματα εθνικότητας και νηολόγησης αεροσκαφών Πολιτικής Αεροπορίας. Έχοντας υπόψη : 1.Τις διατάξεις α)των άρθρ. 9 και 24 του Νόμ. 5017/31 (ΦΕΚ 158/Α/1931) "περί πολιτικής Αεροπορίας" και β)των άρθρ. 20 και 37 της Σύμβασης "περί διεθνούς Πολιτικής Αεροπορίας", που κυρώθηκε με το Νομ.211/1947 (ΦΕΚ 35/Α/1947) "Περί κυρώσεως της εν Σικάγω τη 7 Δεκ. 1944 υπογραφείσης συμβάσεως διεθνούς Πολιτικής Αεροπορίας". 2.Τη 241/1987 γνωμοδότηση του Συμβουλίου της Επικρατείας. Με πρόταση του Υπουργού Μεταφορών και Επικοινωνιών, αποφασίζουμε: Ορισμοί Άρθρ.1.-Κατά την έννοια του παρόντος είναι : α)Αεροσκάφος: Κάθε είδος μηχανής, που μπορεί να επιτυγχάνει στήριξη μέσα στην ατμόσφαιρα (δηλαδή να πετά) με τη βοήθεια των αντιδράσεων του αέρα, εκτός από εκείνες τις αντιδράσεις που δημιουργούνται από την πρόσπτωση του ανέμου επάνω στην επιφάνεια της γης. Η κατάταξη των αεροσκαφών, κατά κατηγορίες εμφανίζεται στο παράρτημα Α', που το κείμενό του έχει όπως παρακάτω: ΠΑΡΑΡΤΗΜΑ Α' ΠΙΝΑΚΑΣ 1: ΚΑΤΑΤΑΞΗ ΑΕΡΟΣΚΑΦΩΝ ΚΑΤΑ ΚΑΤΗΓΟΡΙΕΣ 1.Γενικά αναφερόμενα σαν "Αετοί – Αερόστατα". 2.Η λέξη "σκάφος" μπορεί να προστεθεί, σαν αρμόζουσα. 3.Περιλαμβάνουν α/φη εξοπλισμένα με σύστημα προσγείωσης, που φέρει σκι. 4.Για το σκοπό της πληρότητας μόνο. (Αντί για τη σελ. 569) Σελ. 569(α) Τεύχος Θ123 – Σελ. 99 Σήματα Εθνικότητας και Νηολογήσεως 38.Κ.δ.1-2 183 38.Κ.δ.2 Σήματα Εθνικότητας και Νηολογήσεως 184 Σήματα Εθνικότητας και Νηολογήσεως 38.Κ.δ.2 185 β)Αεροπλάνο: Αεροσκάφος βαρύτερο του αέρα που κινείται με την ισχύ κινητήρα και παίρνει την άντωσή του κυρίως από τις αεροδυναμικές αντιδράσεις που δημιουργούνται πάνω σε επιφάνειες, οι οποίες παραμένουν σταθερές κατά την πτήση, κάτω από δεδομένες συνθήκες. γ)Αεροσκάφος ελαφρύτερο του αέρα: Κάθε αεροσκάφος που αποκτά τη στήριξή του στον αέρα κυρίως χάριν της πλευσιμότητάς του (ελαφρότητάς του). δ)Αερόπλοιο: Αεροσκάφος ελαφρύτερο του αέρα, που κινείται με την ισχύ κινητήρα. ε)Αερόστατο: Αεροσκάφος ελαφρύτερο του αέρα χωρίς κινητήρα. ς)Ανεμόπτερο: Αεροσκάφος χωρίς κινητήρα, βαρύτερο του αέρα, το οποίο αποκτά την άντωσή του κατά την πτήση κυρίως από τις αεροδυναμικές αντιδράσεις, που δημιουργούνται πάνω σ' επιφάνειες, που παραμένουν σταθερές κάτω από δεδομένες συνθήκες πτήσης. ζ)Αεροσκάφος βαρύτερο του αέρα: Κάθε αεροσκάφος, το οποίο αποκτά την άντωσή του κατά την πτήση κυρίως από αεροδυναμικές δυνάμεις. η)Γυροπλάνο: Αεροσκάφος βαρύτερο του αέρα, στηριζόμενο κατά την πτήση από αντιδράσεις του αέρα, που δημιουργούνται από ένα ή περισσότερα στροφεία, τα οποία περιστρέφονται ελεύθερα σε σταθερούς κάθετους άξονες. θ)Ελικόπτερο: Αεροσκάφος βαρύτερο του αέρα, που στηρίζεται κατά την πτήση, κυρίως από τις αντιδράσεις του αέρα, που δημιουργούνται από ένα ή περισσότερα στροφεία, τοποθετημένα σε σταθερούς κάθετους άξονες και τα οποία κινούνται με την ισχύ κινητήρων. ι)Στροφειόπτερο: Αεροσκάφος βαρύτερο του αέρα, προωθούμενο με κινητήρα, που αποκτά τη στήριξή του στον αέρα από τις αντιδράσεις του αέρα πάνω σε ένα ή περισσότερα στροφεία, ια)Ορνιθόπτερο: Αεροσκάφος βαρύτερο του αέρα, που αποκτά τη στήριξη του, κατά την πτήση, από αντιδράσεις του αέρα πάνω σε επίπεδες επιφάνειες, στις οποίες μεταδίδονται κινήσεις κατ' απομίμηση των κινήσεων των φτερών πουλιού. ιβ)Χώρα Νηολόγησης: Η χώρα στο νηολόγιο της οποίας εγγράφεται το αεροσκάφος. ιγ)Υπηρεσία Νηολόγησης: Η Υπηρεσιακή μονάδα της Υπηρεσίας Πολιτικής Αεροπορίας (ΥΠΑ) του Υπουργείου Μεταφορών και Επικοινωνιών, που είναι αρμόδια για την καταχώρηση των αεροσκαφών στα τηρούμενα από αυτή μητρώα. ιδ)Νηολόγηση: Η εγγραφή αστικού αεροσκάφους στο μητρώο Πολιτικών Αεροσκαφών(Νηολόγιο). Σελ. 570(α) Τεύχος Θ123 – Σελ. 100 ιε)Σήμα εθνικότητας: Το διακριτικό εθνικότητας των αστικών αεροσκαφών. ις)Σήμα Νηολόγησης: Το διακριτικό με το οποίο αστικό αεροσκάφος καταχωρίζεται στο Νηολόγιο και με το οποίο διακρίνεται από τα λοιπά αεροσκάφη. ιζ)Οργάνωση ή πρακτορείο διεθνούς εκμετάλλευσης: Οργάνωση ή πρακτορείο του είδους που αναλύεται στο άρθρ. 77 της από 7.12.44 Σύμβασης Σικάγου "περί Διεθνούς Πολιτικής Αεροπορίας" (ΦΕΚ 35/Α/1947). ιη)Κοινό στοιχείο: Ένα στοιχείο που παρέχεται από τον ICAO στην υπηρεσία νηολόγησης της ΥΠΑ για να νηολογεί στο κοινό μητρώο αεροσκάφη οργανώσεων ή πρακτορείων διεθνών εκμεταλλεύσεων. Το στοιχείο αυτό είναι κοινό για όλα τα αεροσκάφη της ίδιας οργάνωσης ή πρακτορείου. ιθ)Πυρίμαχα υλικά: Υλικά που είναι ικανά να αντέχουν στη θερμότητα στον ίδιο βαθμό με το ατσάλι ή και περισσότερο, όταν οι διαστάσεις του και στις δύο περιπτώσεις, είναι οι απαιτούμενες για τον ειδικό σκοπό. Γενικές διατάξεις Άρθρ.2.-1.Τα στοιχεία εθνικότητας, νηολόγησης και τα κοινά στοιχεία αποτελούνται από ομάδα ψηφίων. 2.Τα στοιχεία εθνικότητας ή τα κοινά στοιχεία, προηγούνται των στοιχείων νηολόγησης, μεταξύ δε τούτων παρεμβάλλεται μία παύλα. 3.-Τα στοιχεία εθνικότητας εκλέγονται από σειρά των εθνικών συμβόλων, που περιλαμβάνονται στα χαρακτηριστικά κλήσης ασυρμάτου και που ανατίθενται στο Κράτος της νηολόγησης από τη Διεθνή Ένωση Τηλεπικοινωνιών. Τα πιο πάνω στοιχεία εθνικότητας ανακοινώνονται υποχρεωτικά στη γραμματεία της Διεθνούς Οργάνωσης Πολιτικής Αεροπορίας (ΔΟΠΑ), (INTERNΑTIONAL CIVIL AVIATION ADMINISTRATION), (ΙCAO) με μέριμνα της ΥΠΑ. 38.Κ.δ.2 Σήματα Εθνικότητας και Νηολογήσεως 186 4.Τα κοινά στοιχεία εκλέγονται από τις σειρές των συμβόλων που περιλαμβάνονται στα χαρακτηριστικά κλήσης ασυρμάτου και που δίδονται στο ΔΟΠΑ από τη Διεθνή Ένωση Τηλεπικοινωνιών. Η παράδοση των κοινών στοιχείων στην Υπηρεσία Νηολόγησης της ΥΠΑ γίνεται από το ΔΟΠΑ προς τον οποίο αυτή απευθύνεται, όταν προκύπτει σχετική αίτηση για νηολόγηση στο κοινό νηολόγιο. 5.Τα στοιχεία νηολόγησης καθορίζονται κατ' αρχήν ελεύθερα από την Υπηρεσία Νηολόγησης της ΥΠΑ, αποτελούνται δε από γράμματα, αριθμούς ή και συνδυασμούς γραμμάτων και αριθμών. Όταν χρησιμοποιούνται γράμματα για τα στοιχεία νηολόγησης δεν εκλέγονται συνδυασμοί, που συγχέονται: αα)με τους συνδυασμούς των 5 γραμμάτων, που χρησιμοποιούνται στο Διεθνή Κώδικα Σημάτων, Μέρος II, ββ)με τους συνδυασμούς των τριών γραμμάτων, που αρχίζουν με το γράμμα Q και χρησιμοποιούνται στον Κώδικα Q και γγ)με κάθε ομάδα γραμμάτων, που υποδηλοί ειδικής έννοιας σήματα, όπως το σήμα κινδύνου SOS, ή άλλα παρόμοια σήματα κατάστασης ανάγκης, όπως XXX, PAN και TTT. 6.Τα στοιχεία εθνικότητας και νηολόγησης και τα κοινά στοιχεία αναγράφονται πάνω στα αεροσκάφη με αλεξίπυρο και αδιάβροχο χρώμα ή επικολλούνται στο αεροσκάφος, μόνον αν είναι κατασκευασμένα επίσης από αλεξίπυρη και αδιάβροχη ύλη, που να διασφαλίζει τον ίδιο με τα αναγραφόμενα στοιχεία βαθμό σταθερότητας. 7.Τα στοιχεία πρέπει να διατηρούνται καθαρά, ώστε να έχουν πάντα τον ίδιο βαθμό ορατότητας. 8.Κάθε αεροσκάφος πρέπει να φέρει πινακίδα αναγνώρισης όπου φέρονται χαραγμένα τα στοιχεία εθνικότητας και νηολόγησης ή τα κοινά στοιχεία του αεροσκάφους. Η πινακίδα αυτή πρέπει να είναι κατασκευασμένη από πυρίμαχο μέταλλο ή άλλο πυρίμαχο υλικό αναλόγων φυσικών ιδιοτήτων και πρέπει να ασφαλίζεται μέσα στο αεροσκάφος σε εμφανή θέση κοντά στην κύρια είσοδο ή προκειμένου για μη επανδρωμένο ελεύθερο αερόστατο, μέσα σε θήκη στερεωμένη εμφανώς στο εξωτερικό του καλαθιού. Τοποθέτηση σημάτων και κοινών στοιχείων Άρθρ.3.-Γενικά, όταν τα στοιχεία τοποθετούνται στις πλευρές, πρέπει να είναι ορατά και από τα πλάγια και από το έδαφος. Ειδικότερα: α)Αεροσκάφη ελαφρύτερα του αέρα (πλην των μη επανδρωμένων ελεύθερων αερόστατων): αα)Αερόπλοια: Τα στοιχεία φέρονται είτε πάνω στην άτρακτο, είτε πάνω στις επιφάνειες σταθεροποίησης. Στην περίπτωση που τα στοιχεία γράφονται πάνω στην άτρακτο, τοποθετούνται κατά μήκος κάθε πλευράς της ατράκτου και σε εκείνο το τμήμα της επιφάνειάς της, που βρίσκεται ψηλότερα από τη γραμμή συμμετρίας. Σε περίπτωση που τα στοιχεία γράφονται στις επιφάνειες σταθεροποίησης, τοποθετούνται πάνω στους οριζόντιους και κάθετους σταθεροποιητές. Τα στοιχεία πάνω στον οριζόντιο σταθεροποιητή γράφονται στο δεξί μισό του ανώτερου τμήματος της επιφανείας αυτού και στο αριστερό μισό του κατώτερου τμήματος της επιφάνειάς του, με την κορυφή των γραμμάτων και των αριθμών να έχει κατεύθυνση προς το χείλος προσβολής. Τα στοιχεία στον κάθετο σταθεροποιητή γράφονται σε κάθε πλευρά του μισού σταθεροποιητή, που βρίσκεται στο κάτω μέρος της ατράκτου, με τα γράμματα και τους αριθμούς τοποθετημένους οριζόντια. ββ)Σφαιρικά αερόστατα (πλην των επανδρωμένων ελεύθερων αερόστατων): Τα στοιχεία φέρονται σε δύο σημεία εκ διαμέτρου αντίθετα και κοντά στη μεγαλύτερη οριζόντια περιφέρεια του αερόστατου. γγ)Μη σφαιρικά αερόστατα (πλην των μη επανδρωμένων αεροστάτων): Τα στοιχεία φέρονται σε κάθε πλευρά, αναγράφονται σε στο ύψος της μεγαλύτερης εγκάρσιας τομής του αερόστατου, που βρίσκεται, είτε ακριβώς πάνω από τη δέσμη των σχοινιών, που συγκρατούν το αερόστατο, είτε πάνω από τα σημεία πρόσδεσης των καλωδίων του καλαθιού. β)Αεροσκάφη βαρύτερα του αέρα: Τα στοιχεία φέρονται στις πτέρυγες και στην άτρακτο ως εξής : αα)Πτέρυγες: Τα στοιχεία στις πτέρυγες φέρονται μια φορά στην κάτω επιφάνεια της κατασκευής τους, τοποθετούνται δε στο αριστερό μισό της επιφάνειας αυτής, εκτός αν απλώνονται κατά μήκος ολόκληρης της επιφάνειας αυτής. Τα στοιχεία τοποθετούνται, όσο είναι δυνατό, σε ίση απόσταση από το χείλος προσβολής και το χείλος εκφυγής των πτερύγων του αεροσκάφους. Οι κορυφές των γραμμάτων και των αριθμών έχουν κατεύθυνση προς το χείλος προσβολής των πτερύγων. ββ)Άτρακτος (ή αντίστοιχη κατασκευαστική δομή) και κάθετες επιφάνειες της ουράς: Τα στοιχεία φέρονται είτε και στις δύο πλευρές της ατράκτου (ή άλλης αντίστοιχης κατασκευής) μεταξύ των πτερύγων και του ουραίου πτερώματος, είτε στα άνω μισά τμήματα των καθέτων επιφανειών του ουραίου πτερώματος. Όταν τοποθετούνται σε κάθετες επιφάνειες του ουραίου πτερώματος, που αποτελείται από ένα μοναδικό κομμάτι, αναγράφονται και στις δύο πλευρές. Όταν τοποθετούνται σε κάθετες επιφάνειες του ουραίου πτερώματος, που αποτελείται από πολλά κομμάτια, τα στοιχεία αναγράφονται στις εξωτερικές πλευρές των εξωτερικών πτερυγίων. γ)Ειδικές περιπτώσεις: Αν αεροσκάφη βαρύτερα του αέρα δεν διαθέτουν επιφάνειες ή μέρη, που να αντιστοιχούν με αυτά που αναφέρονται στις δύο υποπεριπτώσεις της προηγούμενης περίπτωσης τα στοιχεία αναγράφονται σε κάθε άλλη επιφάνεια με τον όρο να είναι ευκρινώς ορατά, ώστε το αεροσκάφος να μπορεί να αναγνωρίζεται εύκολα και αμέσως. (Αντί για τη σελ. 571(α) Σελ. 571(β) Τεύχος Θ123 – Σελ. 101 Σήματα Εθνικότητας και Νηολογήσεως 38.Κ.δ.2 187 Διαστάσεις στοιχείων Άρθρ.4.-Τα γράμματα και οι αριθμοί σε κάθε ξεχωριστή ομάδα στοιχείων πρέπει να είναι του ίδιου ύψους, όπως παρακάτω: α)Αεροσκάφη ελαφρύτερα του αέρα: Στα αεροσκάφη αυτά (πλην των μη επανδρωμένων ελευθέρων αεροστάτων) το ύψος των στοιχείων πρέπει να είναι τουλάχιστον 50 εκατοστά. Στα μη επανδρωμένα ελεύθερα αερόστατα, οι διαστάσεις των στοιχείων καθορίζονται από την Υπηρεσία Νηολόγησης, λαμβάνοντας υπόψη το μέγεθος του καλαθιού, στο οποίο είναι στερεωμένη η πινακίδα αναγνώρισης. β)Αεροσκάφη βαρύτερα του αέρα: αα)Πτέρυγες: Το ύψος των στοιχείων πάνω στις πτέρυγες των αεροσκαφών αυτών πρέπει να είναι τουλάχιστον 50 εκατοστά. ββ)Άτρακτος (ή άλλη αντίστοιχη κατασκευή) και κάθετες ουραίες επιφάνειες: Το ύψος των στοιχείων πρέπει να είναι τουλάχιστον τριάντα εκατοστά. γ)Ειδικές περιπτώσεις: Σε εκείνα τα βαρύτερα του αέρα αεροσκάφη, που δεν έχουν μέρη ή επιφάνειες που να αντιστοιχούν στα μέρη που αναφέρονται στις υποπεριπτώσεις της προηγούμενης περίπτωσης οι διαστάσεις των στοιχείων πρέπει να είναι τέτοιες ώστε το αεροσκάφος να αναγνωρίζεται αμέσως και εύκολα. Τύποι και χαρακτήρες για στοιχεία εθνικότητας  και νηολόγησης και τα κοινά στοιχεία Άρθρ.5.-1.Τα γράμματα είναι κεφαλαία, σε λατινικούς χαρακτήρες και χωρίς καλλιτεχνικές διακοσμήσεις. Οι αριθμοί είναι αραβικοί επίσης χωρίς διακοσμήσεις. 2.Το πλάτος κάθε στοιχείου (εκτός από το γράμμα Ι και τον αριθμό 1) και το μήκος της παύλας είναι ίσο με τα 2/3 του ύψους του στοιχείου. 3.Τα στοιχεία και οι παύλες πρέπει να βάφονται πλήρως και να είναι τέτοιου χρώματος, που να δημιουργείται καθαρή αντίθεση με το φόντο. Το πάχος των γραμμάτων(και αριθμών) πρέπει να είναι το 1/6 του ύψους του στοιχείου. 4.Κάθε στοιχείο πρέπει να είναι τελείως χωρισμένο από το αμέσως προηγούμενο ή αμέσως επόμενο στοιχείο με ένα διάστημα, το οποίο θα έχει πλάτος όχι λιγότερο από το 1/4 του πλάτους του στοιχείου. Σελ. 572(β) Τεύχος Θ123 – Σελ. 102 Νηολόγιο στοιχείων εθνικότητας και νηολόγησης  και κοινών στοιχείων Άρθρ.6.-Η Υπηρεσία Νηολόγησης της Υ.Π.Α τηρεί ενημερωμένο νηολόγιο, στο οποίο υπάρχουν οι πληροφορίες που έχουν καταγραφεί στο πιστοποιητικό νηολόγησης κάθε αεροσκάφους. Προκειμένου για νηολόγηση μη επανδρωμένων ελεύθερων αεροστάτων, το νηολόγιο περιέχει την ημερομηνία, το χρόνο και την τοποθεσία της απελευθέρωσης του αερόστατου, τον τύπο του και το όνομα αυτού που το εκμεταλλεύεται. Πιστοποιητικό νηολόγησης Άρθρ.7.-1.Το κείμενο και η διάταξη του πιστοποιητικού νηολόγησης απεικονίζονται στο παράρτημα Β', που έχει όπως παρακάτω: ΠΑΡΑΡΤΗΜΑ Β' (Εθνόσημο) Το Πιστοποιητικό Νηολόγησης να συνοδεύει πάντα το αεροσκάφος. 2.Το κατά την προηγούμενη παράγραφο πιστοποιητικό εκδίδεται από την Υπηρεσία Νηολόγησης της Υ.Π.Α. προς την οποία υποβάλλεται σχετική αίτηση του ιδιοκτήτη μαζί με τα απαιτούμενα, κατά την εκάστοτε ισχύουσα νομοθεσία, δικαιολογητικά. 3.Το Πιστοποιητικό Νηολόγησης πρέπει να φέρεται πάντα επί του αεροσκάφους. Καταργούμενες Διατάξεις Άρθρ.8.-Κάθε γενική ή ειδική διάταξη που αντίκειται στο παρόν καταργείται. Έναρξη ισχύος Άρθρ.9.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 38.Κ.δ.2 Σήματα Εθνικότητας και Νηολογήσεως 188